En 61-årig mand er blevet alvorligt kvæstet efter en arbejdsulykke på produktionsvirksomheden NGI i Nørresundby. - Han kommer på en måde i klemme i en bukkemaskine og pådrager sig et brud på bækkenet og får indre blødninger, fortæller vagtchef ved Nordjyllands Politi Karsten Højrup Kristensen. Ulykken skete klokken 14.31 og manden blev efterfølgende kørt til Aalborg Universitetshospital, hvor politiet endnu ikke har haft mulighed for at afhøre ham. Arbejdstilsynet har været på virksomheden i Nørresundby og skal lave en rapport om ulykken.

Referat:
En mand er alvorligt kvæstet efter arbejdsulykke i Nørresundby onsdag eftermiddag.